b'\n_START_ARTICLE_\nRubin Langmo\n_START_SECTION_\nAndre verdenskrig\n_START_PARAGRAPH_\nEtter at Tyskland angrep Norge 9. april 1940 tjenestegjorde Langmo som milit\xc3\xa6rpoliti i Valdres. Etter at kampen mot okkupantene var oppgitt i S\xc3\xb8r-Norge forlot han Norge om bord p\xc3\xa5 MK \xc2\xabNyo\xc2\xbb som gikk ut fra \xc3\x85lesund den 30. mai 1940. MK \xc2\xabNyo\xc2\xbb gikk til Baltasound p\xc3\xa5 Shetland._NEWLINE_I Storbritannia gikk han inn i de norske styrkene for \xc3\xa5 fortsette kampen mot okkupantene. Han ble etter hvert med i Norwegian Independent Company No. 1, senere kjent som Kompani Linge. Langmo var blant de f\xc3\xb8rste nordmenn som ble rekruttert til Special Operations Executive og fikk oppl\xc3\xa6ring i etterretning og sabotasje._NEWLINE_Allerede i juni 1940 var Langmo tilbake i Norge, der han deltok i en sprengningsaksjon mot r\xc3\xb8rgaten til Bj\xc3\xb8lvefossen kraftverk i Hardanger. Aksjonen mot kraftanlegget i \xc3\x85lvik 17. juni 1940 regnes som den f\xc3\xb8rste sabotasjeaksjon mot industrianlegg i Norge under okkupasjonen._NEWLINE_I romjulen 1941 deltok han i M\xc3\xa5l\xc3\xb8yraidet, der han tjenestegjorde som kaptein Martin Linges assistent. Langmos innsats ble s\xc3\xa6rlig lagt merke til av det britiske Special Operations Executive, som ogs\xc3\xa5 utarbeidet innstilling om dekorering. I statsr\xc3\xa5d 19. juni 1942 ble sersjant Langmo tildelt Krigskorset med sverd \xc2\xabFor fremragende tapperhet under raidet p\xc3\xa5 M\xc3\xa5l\xc3\xb8y 27. desember 1941.\xc2\xbb_NEWLINE_Langmo deltok i august 1942 i Diepperaidet, den allierte landgangsaksjonen ved Dieppe i Nord-Frankrike. Han ble senere p\xc3\xa5 h\xc3\xb8sten 1942 sendt til \xc3\xb8stlandsomr\xc3\xa5det for \xc3\xa5 st\xc3\xb8tte oppbygningen av Milorg (Operasjon Bittern). Mot slutten av krigen var Langmo i Nord-Norge, der han fungerte som oversetter og assistent for den allierte overkommandoen.\n_START_SECTION_\nEtter verdenskrigen\n_START_PARAGRAPH_\nEtter krigen arbeidet Langmo flere \xc3\xa5r i utlandet, blant annet i S\xc3\xb8r-Amerika, Karibia og Frankrike. Han seilte ogs\xc3\xa5 i utenriksfart. Da han i 1963 vendte tilbake til Norge, ble han fengselsbetjent. Langmo var i mange \xc3\xa5r ved Oslo kretsfengsel._NEWLINE_Langmos krigsopplevelser fortelles i boken Operasjon Norge, som ble utgitt i 1981. P\xc3\xa5 grunn av samarbeidet med Martin Linge og deltagelsen i M\xc3\xa5l\xc3\xb8yraidet, der Linge falt, omtales Langmo ogs\xc3\xa5 i forfatteren Espen Haavardsholms bok Martin Linge \xe2\x80\x93 min morfar. Familieroman med fotografier (utgitt 1993).'